У Вікіпедыі ёсць артыкулы пра іншых асоб з прозвішчам Сарока.

**Антон Сарока** (нар. 5 сакавіка 1992, Мінск) — беларускі футбаліст, нападнік клуба «Астравец». Ігрок нацыянальнай зборнай Беларусі (2017—2019).

Клубная кар’ера
---------------

Выхаванец мінскай футбольнай школы «Змена», пазней трапіў у «Дынама», дзе выступаў за моладзевыя каманды. У пачатку 2010 года, пасля паспяховага выступу за юнацкую зборную на мемарыяле Гранаткіна ў Санкт-Пецярбургу, быў запрошаны ў казанскі «Рубін». У сезоне 2010 выступаў за дубль казанскага клуба, пасля чаго вярнуўся ў Беларусь, сезон 2011 правёў у складзе «Партызана-2».

У пачатку 2012 года праходзіў прагляд у латвійскім «Вэнтспілсе» і «Гарадзеі», аднак толькі ўлетку, уладзіўшы ўсе фармальнасці з «Рубінам», на правах арэнды перайшоў у беларускі клуб.

У 2013 годзе, пакінуўшы «Рубін», стаў іграком «Гарадзеі» на трывалай аснове. З цягам часу замацаваўся ў якасці асноўнага нападніка «цукровых». Па выніках сезона 2015 дапамог клубу выйсці ў Вышэйшую лігу. У сезоне 2016 дэбютаваў у Вышэйшай лізе і стаў адным з найлепшых бамбардзіраў каманды ў сезоне.

У снежні 2016 года падпісаў кантракт з мінскім «Дынама». У складзе дынамаўцаў стаў асноўным нападнікам, у сезоне 2017 з 12 галамі стаў найлепшым бамбардзірам каманды ў чэмпіянаце.

У ліпені 2018 года падпісаў трохгадовы кантракт з бельгійскім клубам «Локерэн». Аднак, не здолеў замацавацца ў стартавым складзе каманды, часцей выхадзіў на замену ці заставаўся на лаўцы запасных. У сакавіку 2019 года, пасля таго як «Локерэн» страціў шанцы на захаванне месца з элітным дывізіёне, разарваў кантракт з клубам і ў якасці свабоднага агента перайшоў у барысаўскі БАТЭ. Пачынаў сезон асноўным нападнікам каманды, аднак пазней стаў шмат прапускаць з-за траўм, з верасня да канца сезона 2019 не з’яўляўся на полі. 2020 год пачынаў у стартавым складзе каманды, аднак з мая зноў выбыў з-за траўмы, за асноўную каманду наступны раз згуляў толькі ў лістападзе. У 2021 годзе выйшаў на поле за БАТЭ толькі 2 сакавіка ў матчы Суперкубка Беларусі, пасля чаго чарговы раз выбыў з-за траўмы. У чэрвені 2021 года кантракт з барысаўскім клубам па пагадненні бакоў быў разарваны.

Неўзабаве пасля сыходу з БАТЭ стаў іграком гродзенскага «Нёмана», падпісаўшы кантракт да канца сезона 2021. Не здолеў замацавацца ў асноўным складзе, толькі часам выхадзіў на замену. У студзені 2022 года стала вядома, што нападнік па заканчэнні кантракта пакідае гродзенскі клуб.

У лютым 2022 года далучыўся да казахстанскага «Акжайыка», аднак ужо праз некалькі тыдняў пакінуў клуб, так і не згуляўшы за яго ў афіцыйных матчах. У сакавіку 2022 года падпісаў кантракт з дзяржынскім «Арсеналам», дзе хутка замацаваўся ў стартавым складзе. У чэрвені 2022 года па заканчэнні кантракта пакінуў клуб.

У ліпені 2022 года стаў трэніравацца з «Астраўцом» і ў выніку папоўніў склад каманды. У снежні 2022 года па пагадненні бакоў пакінуў «Астравец», аднак у пачатку 2023 года зноў пачаў трэніравацца з камандай і ў сакавіку падоўжыў пагадненне з клубам.

Міжнародная кар’ера
-------------------

У 2012—2014 гадах выступаў за моладзевую зборную Беларусі, дзе быў асноўным нападнікам.

У маі 2017 года быў упершыню выкліканы ў нацыянальную зборную Беларусі, аднак тады так і не згуляў за яе з-за ваенных збораў. Дэбютаваў за зборную 31 жніўня 2017 года ў адборачным матчы чэмпіянату свету 2018 супраць Люксембурга, выйшаўшы на замену ў другім тайме.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (3): 2017, 2019, 2020
* Беларусь Уладальнік Кубка Беларусі (2): 2020, 2021
* Беларусь У спісе 22 найлепшых футбалістаў чэмпіянату Беларусі: 2017

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2007 | дубль | Дынама | Беларусь | 1 | 0 |
| 2010 | дубль | Рубін | Расія | 6 | 1 |
| 2011 | Д3 | Партызан-2 | Беларусь | 10 | 5 |
| 2012 (2) | Д2 | Гарадзея | Беларусь | 8 | 0 |
| 2013 | Д2 | Гарадзея | Беларусь | 23 | 8 |
| 2014 | Д2 | Гарадзея | Беларусь | 29 | 12 |
| 2015 | Д2 | Гарадзея | Беларусь | 28 | 15 |
| 2016 | Д1 | Гарадзея | Беларусь | 25 | 8 |
| 2017 | Д1 | Дынама | Беларусь | 30 | 12 |
| 2018 (1) | Д1 | Дынама | Беларусь | 11 | 4 |
| 2018/19 (1) | Д1 | Локерэн | Бельгія | 17 | 1 |
| 2019 | Д1 | БАТЭ | Беларусь | 12 | 2 |
| 2020 | Д1 | БАТЭ | Беларусь | 6 | 2 |
| 2021 (1) | Д1 | БАТЭ | Беларусь | 0 | 0 |
| 2021 (2) | Д1 | Нёман | Беларусь | 7 | 0 |
| 2022 (1) | Д1 | Арсенал | Беларусь | 10 | 0 |
| 2022 (2) | Д2 | Астравец | Беларусь | 12 | 1 |
|

Зноскі
------

1. ↑  Anton Saroka // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Anton Saroka // FBref.com<a href='https://wikidata.org/wiki/Track:Q56239490'></a>
3. ↑
4. ↑  Антон Сарока подписал контракт с "Рубином"
5. ↑  "Рубин" одолжил Сароку "Партизану"
6. ↑  Антон Сарока: Думаю, в "Партизане" игровой практики все же будет побольше, чем в "Рубине"
7. ↑  «Я — не ребенок»
8. ↑  Антон Сарока, принадлежащий "Рубину", появился в "Городее"
9. ↑  «Городея» дозаявила Антона Сароку на второй круг чемпионата в первой лиге
10. ↑  Антон Сарока стал игроком минского "Динамо"
11. ↑  Антон Сарока подписал трехлетний контракт с 13-й командой Бельгии
12. ↑  БАТЭ объявил о подписании контракта с Сарокой
13. ↑  БАТЭ сообщил о расторжении контракта с Сарокой
14. ↑  "Неман" объявил о подписании Антона Сароки
15. ↑  Антон Сарока, а также два россиянина покинули "Неман"
16. ↑  Антон Сарока перешел в казахстанский "Акжайык"
17. ↑  Сотрудничество Сароки и "Акжайыка" не продлилось и трех недель - контракт аннулирован
18. ↑  Антон Сарока - игрок дзержинского "Арсенала"
19. ↑  "Арсенал": минус Сарока и Хайманов, плюс Федор Лебедев
20. ↑  Антон Сарока стал игроком "Островца"
21. ↑  Алисейко и Сарока покинули "Островец" (руск.).  football.by (15 снежня 2022). Праверана 16 снежня 2022.
22. ↑  Алисейко и Сарока подписали новые соглашения с "Островцом" (руск.).  football.by (3 сакавіка 2023). Праверана 16 сакавіка 2023.
23. ↑  Футбол. Антон Сарока не поможет сборной Беларуси из-за прохождения сборов в армии

Спасылкі
--------

* Профіль на афіцыйным сайце БАТЭ (руск.)
* Профіль на афіцыйным сайце «Нёмана» (руск.)
* Профіль на сайце *kick-off.by* (руск.)

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УЕФА |